 Qofkii Daawada Cayaaraha Kcagta waxa uu isla markiiba garan karaa in kooxda markay dooneyso in ay guuleysato ay guushaasi ku timaado dadaal ay wada galaan Cayaartooyda Kooxda hase yeeshee mararka qaar guushaasi waxa ay ku xiran tahay haddaba Khibradda Goolhayaha, marka lays mari waayo waxaana farta lagu wada fiiqaa Goolhayaha waayo isaga ayaa laga sugayaa sidii uu Kooxda ugu keeni lahaa Guul aad u balaaran, hadaba aan dhanka kale u rogno, Raisul Wasaare Farmaajo waxa uu dhisay Koox Wasiiro ah oo intooda badan ku cusub Garoonka Siyaasadda Soomaaliya, dadka qaar waxay ku dhawaaqayaan War waa maxay Kooxdaan cusub, ma koox ka soo baxdayaa Seria B,Qof kalaa leh War ma ahan ee waa koox horey u jirtay oo Cayaaryahano cusub soo iibsatay oo intooda badan ka cayaarayey Mareykanka iyo Yurub, dadka ayaa kooxdaan cusub ka rejeeyey in ay noqon doonaan kuwo isbedel cusub la yimaada waxna ka bedela kooxihii hore u haystay horyaalnimada. 